PLINY : NATURAL HISTORY 



Ferrum accensum igni, nisi duretur ictibus, cor- 

 rumpitur. rubens non est habile tundendo neque 

 antequam albescere incipiat. aceto aut alumine 



150 inlitum fit aeri simile. a robigine vindicatur cerussa 

 et gypso et liquida pice. haec est ferro a Graecis 

 antipathia dicta. ferunt quidem et religione qua- 

 dam id fieri et exstare ferream catenam apud 

 Euphraten amnem in urbe, quae Zeugma appellatur, 

 qua Alexander Magnus ibi iunxerit pontem, cuius 

 anulos, qui refecti sint, robigine infestari, carentibus 

 ea prioribus. 



151 XLIV. Medicina e ferro est et alia quam secandi. 

 namque et circumscribi circulo ^ terve circumlato 

 mucrone et adultis et infantibus prodest contra noxia 

 medicamenta, et praefixisse in limine evulsos sepul- 

 chris clavos adversus nocturnas lymphationes, pungi- 

 que leviter mucrone, quo percussus homo sit, contra 

 dolores laterum pectorumque subitos, qui punctionem 

 adferant. quaedam ustione sanantur, privatim vero 

 canis rabidi morsus, quippe etiam praevalente morbo 

 expaventesque potum usta plaga ilico liberantur. 

 calfit etiam ferro candente potus in multis vitiis, 

 privatim vero dysentericis. 



152 XLV. Est et robigo ipsa in remediis, et sic proditur 



circulo B : circulos rell. 



See § 175. 



Opposite the modern Birejik. 



236 



